Document ID: /roh_data/filtered/fineweb-2-filterrobots_roh.jsonl.gz/72613

Surselva - 9,7 milliuns francs per la meglieraziun da Mustér
Per la meglieraziun generala en la vischnanca da Mustér dat il chantun in sustegn da maximalmain 9,7 milliuns francs. Il sustegn vegn sulet dà cun la cundiziun ch’era la Confederaziun sustegn il project cun 12 milliuns francs, scriva la regenza grischuna.
Il mars 2012 ha la vischnanca da Mustér concludì da realisar ina meglieraziun generala. Il territori dal project cumpiglia var 829 hectaras. Ultra da l'arrundaziun dal terren vegnan construids da nov u renovads var 39 kilometers vias champestras. La finamira è quella da simplifitgar ils andaments per l'agricultura.